इस फॉर्मूले के तहत विवाद का केंद्र बनी 2.77 एकड़ जमीन पर भव्‍य राम मंदिर बनाने का प्रस्‍ताव है और दूसरे पक्ष इस जमीन पर अपना दावा छोड़ देंगे. बदले में सरकार द्वारा अधिग्रहीत 67 एकड़ जमीन पर विश्वधर्मी श्रीराम मानवता भवन बनाया जाएगा. जिसमें सभी धर्मो के लिए भव्य उपासना गृह बनाए जाएंगे. सोमवार को इस फॉर्मूले पर चर्चा में अयोध्या आंदोलन के केंद्र में रहे रामजन्मभूमि न्यास के पूर्व कार्यकारी अध्यक्ष व भाजपा के पूर्व सांसद रामविलास वेदांती और पूर्व केंद्रीय मंत्री आरिफ मोहम्मद खान के साथ-साथ स्वामी अग्निवेश भी हिस्सा लेंगे.